**Imn**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crengi subțiri cu flori albe...

Spre mai sus

Mă ridică din erori

Idealuri ce-au apus...

Cu flori roze crengi subțiri...

Isus!

Flori pe zări, în iarbă flori...

Spre mai sus

Am trăit de mii de ori...

E destul că tu te-ai dus...

Flori pe zări, în iarbă flori...

Isus!

Să dorm...

Să dorm, din ce în ce murind

Deși oriunde e o reînviere...

Iată, sunt goale

Dumbrăvile sacre -

Poetul a plecat.

Și dacă tu mai cauți,

Pășind prin tăinuitul izvor,

Pe mine nu mă vezi -

Poetul a plecat...

Să dorm...

Să dorm, din ce în ce murind

Deși, oriunde, e o reînviere...